stanford-oval/wikipedia huggingface dataset:
בן ערובה (סרט)
הערות שוליים

↑  Tobias, Scott. Hostage. AV Club, March 15, 2005.
1 2  Crais, Robert. Hostage. Fawcett Books, ISBN 9780345434494. New york, NY, USA, June 25, 2002.
↑  מקום בדיוני.
↑  Wheat, Carolyn. How To Write Killer Fiction. Perseverance Press, ISBN 9781564747051. McKinleyville, California, 2003.
↑  HOSTAGE, Robert Crais, Author. Publishers Weekly, Retrieved August 29, 2019.
↑  Maslin, Janet. BOOKS OF THE TIMES; Not-Half-Bad Punks And a World-Weary Cop. The New York Times, August 20, 2001.
1 2 3  Hostage Filming Locations. Seeing Stars in Hollywood. Retrieved August 29, 2019.
↑  Hostage (2005) film Locations. Global Filming Locations. Retrieved August 29, 2019.
↑  brenoff, Ann. This star isn’t signing autographs. Los Angeles Times, August 13, 2006.
1 2 3  Hostage, designer: laurent Brett. Watch the Titles. Retrived August 29, 2019.
↑  Landekic, Lola. panic Room (2002). Art of the Title, November 29, 2016.
↑  Hostage (2005) Release Info. IMDb, Retrieved September 4, 2019.
↑  Hostage. Box Office Mojo, Retrieved September 4, 2019.
↑  Hostage (2005). The Numbers, Retrieved September 4, 2019.
↑  HOSTAGE. Rotten Tomatoes, Retrieved September 4, 2019.
↑  Hostage 2005. Metacritic, Retrieved September 4, 2019.
↑  Holleran, Scott. HOSTAGE. Box Office Mojo, retrieved September 4, 2019.
↑  Holden, Stephen. Never Mind the Gangsters, Just Arrest the Architect. The new York Times, march 11, 2005.
מילי בובי בראון

| --- | --- |

מילי בובי בראון בכנס "קומיק-קון" בסן דייגו, יולי 2018
 לידה:  19 בפברואר 2004 (בת 21) מאלגה, אנדלוסיה, ספרד ספרד
 מדינה:  הממלכה המאוחדת הממלכה המאוחדת
 תקופת הפעילות:  מ-2013 
 בן זוג:  ג'ייק בון ג'ובי
 פרסים והוקרה:  פרס גילדת שחקני המסך למשחק מצוין לאנסמבל שחקנים בסדרת דרמה (2017)  פרס בחירת הילדים לשחקנית הטלוויזיה האהובה ביותר (2018)  MTV Movie & TV Award for Best Performance in a Show (2018)  Teen Choice Award for Choice TV Actress Fantasy/Sci-Fi (2018)  MTV Movie & TV Award for Best Performance in a Show (2017)  פרס סאטורן להופעה הטובה ביותר לשחקן מתחיל בסדרת טלוויזיה (2017)  פרסי Fangoria Chainsaw (2017)  טיים 100 (2018) 
 פרופיל ב-IMDb
 
מילי בוני (בובי) בראון בונג'ובי (באנגלית: Millie Bobby Brown Bongiovi; נולדה ב-19 בפברואר 2004) היא שחקנית ודוגמנית בריטית. היא זכתה לפרסום בשל תפקידה כאילבן בסדרת המדע הבדיוני של נטפליקס "דברים מוזרים", עבורו הייתה מועמדת פעמיים לפרס אמי לשחקנית המשנה הטובה ביותר בסדרת דרמה. את המועמדות הראשונה קיבלה בגיל 13.
ביוגרפיה

מילי בובי בראון נולדה במאלגה שבאנדלוסיה, ספרד; בת להורים אנגלים. אביה סוכן נדל"ן. המשפחה עברה לבורנמות', דורסט שבבריטניה כשהייתה בת ארבע וארבע שנים מאוחר יותר לאורלנדו, פלורידה. בראון מבלה את זמנה בין לונדון ללוס אנג'לס.
קריירה

ב-2016 החלה לשחק בסדרת המדע הבדיוני "דברים מוזרים" של נטפליקס. על תפקידה בסדרה זכתה בראון בפרס סאטורן להופעה הטובה ביותר לשחקנית מתחילה בסדרת טלוויזיה. האנסמבל שהיא נכללת בו זכה בפרס גילדת שחקני המסך לאנסמבל שחקנים בסדרת דרמה. ב-2017 הייתה מועמדת לפרס אמי לשחקנית משנה בסדרה דרמה, אך לא ניצחה, ושנה לאחר מכן ב-2018 שוב הייתה מועמדת בקטגוריה זו, אך הפסידה לטנדי ניוטון על משחקה בסדרה וסטוורלד. ב-2013 בראון שיחקה את אליס הילדה ב"ארץ הפלאות (סדרת טלוויזיה)"
ב-2016 הופיעה בקליפים ובפרסומות. בינואר 2017 דגמנה לראשונה, לקמפיין של קלווין קליין. בחודש שלאחר מכן הוחתמה בסוכנות הדוגמנות IMG (אנ'). במאי 2018 השתתפה בקליפ "Girls Like You" של מארון 5.
ב-2019 הופיעה לראשונה בסרט "גודזילה: מלך המפלצות", ההמשך של "גודזילה" משנת 2014. ב-2020 השתתפה בסרט הרביעי בסדרה, "גודזילה נגד קונג". באותה השנה גילמה את "אנולה הולמס" בסרט "אנולה הולמס".
בראון היא בעלת חברת איפור הנקראת "florence by mills".
חיים אישיים

ב-11 באפריל 2023 התארסה לבן זוגה, ג'ייק בון ג'ובי, בנו של הזמר ג'ון בון ג'ובי, ובמאי 2024 השניים התחתנו בטקס מצומצם עם משפחותיהם.
ב-7 למרץ 2025 חשפה כי שמה האמצעי הוא "בוני" אך שינתה את שמה ל"בובי"
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2019 | גודזילה: מלך המפלצות | מדיסון ראסל |  |
| 2020 | גודזילה נגד קונג | מדיסון ראסל |  |
| 2020 | אנולה הולמס | אנולה הולמס |  |
| 2022 | אנולה הולמס 2 | אנולה הולמס |  |
| 2024 | אם אין נסיך לי | הנסיכה אלודי |  |
| 2025 | שלב החשמל (אנ') | מישל |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2013 | ארץ הפלאות | אליס |  |
| 2014 | פולשים (אנ') | מדיסון אודונל |  |
| 2014 | NCIS | רייצ'ל ברנס | פרק: "Parental Guidance Suggested" |
| 2015 | משפחה מודרנית | ליזי | פרק: "Closet? You'll Love It!" |
| 2015 | האנטומיה של גריי | רובי | פרק: "I Feel The Earth Move" |
| 2016–הווה | דברים מוזרים | אילבן | תפקיד ראשי (5 עונות); 42 פרקים מועמדת פרס אמי לבידור בפריים טיים לשחקנית משנה בסדרת דרמה (אנ') (2017, 2018) מועמדת פרס גילדת שחקני המסך על הופעה יוצאת מן הכלל של שחקנית בסדרת דרמה (אנ') (2016, 2017) |
הערות שוליים

↑  מילי בובי בראון, באתר פרסי האמי
↑  About Us, florence by mills (באנגלית)
| --- | --- |
בקרת זהויות :  PLWABN: 9812648789005606  BIBSYS: 1629241228427  BNE: XX6093717  BnF: cb178552129 (data)  CiNii: DA19728561  GND: 1267269529  ICCU: RAVV698532  ISNI: 0000 0004 8003 9908  LCCN: no2017143450  NKC: mzk20241226295  NLK: KAC2020L8395  NTA: 433871652  SNAC: w6z19r28  SUDOC: 260165719  S2AuthorId: 2013414423  VIAF: 53151050090433412004   WorldCat (עם VIAF): 53151050090433412004
הנרי סימן

| --- | --- |
אין תמונה חופשית
 לידה:  20 ביולי 1906 לונדון, הממלכה המאוחדת
 פטירה:  12 בינואר 1995 (בגיל 88) טורונטו, אונטריו, קנדה
 מידע כללי
 מדינה:  קנדה, הממלכה המאוחדת 
 ספורט
 ענף ספורט:  אתלטיקה
 תת-ענף:  הליכה תחרותית
 
הנרי "האנק" סימן (באנגלית: Henry "Hank" Cieman;‏ 20 ביולי 1906 – 12 בינואר 1995) היה אתלט יהודי-קנדי שהתמחה בהליכה תחרותית. אלוף עולם, אלוף קנדה ושיאן עולם בהליכה תחרותית למרחקים שונים: 1 מייל (1931, 6:22 דקות), 1500 מטר (1935, 6:07.3 דקות) ו-3000 מטר (1931, 13:54.4 דקות). ייצג את קנדה במשחקים האולימפיים (לוס אנג'לס 1932). נוסף לכך, 3 פעמים אלוף ארצות הברית בהליכה תחרותית ל-50 ק"מ (1930, 1934, ו-1935) ל-7 מייל (1930) ול-3 מייל (1938) ול-1500 מטר באולם (1935).
סימן בחר להחרים את אולימפיאדת ברלין (1936).
ביוגרפיה

סימן התאמן בקבוצת YMCA בטורונטו.
ביוגרפיה > 1930 > אלוף קנדה

באליפות קנדה שנערכה ב-9 באוגוסט 1930 הוא זכה במדליית זהב בהליכה תחרות ל-1 מייל.
ביוגרפיה > 1930 > אלוף ארצות הברית

באליפות ארצות הברית שנערכה בפיטסבורג, פנסילבניה ב-24 באוגוסט אותה שנה הוא זכה במדליית זהב בתחרות הליכה ל-7 מייל.
אלוף ארצות הברית בהליכה תחרותית ל-50 ק"מ בשיא אמריקה חדש של 4:47:48 שעות. השיא הזה החזיק מעמד עד לשנת 1952 שבה ליאו שגרן שיפר אותה (4:46:52 דקות).
ביוגרפיה > 1931

בתחרות שנערכה באטלנטיק סיטי, ניו ג'רזי בתחילת ספטמבר 1931 זכה במדליית זהב בהליכה תחרותית ל-31 מייל (50 ק"מ) בתוצאה של 5:24:10 שעות.
ביוגרפיה > 1932

באולימפיאדת לוס אנג'לס הוא השתתף בתחרות הליכה תחרותית ל-50 ק"מ אך לא סיים את התחרות.
ביוגרפיה > 1934

אלוף ארצות הברית בהליכה תחרותית ל-50 ק"מ בתוצאה של 4:58:56 שעות.
ביוגרפיה > 1935

באליפות ארצות הברית באולם שנערכה בניו יורק, ב-23 בפברואר 1935 הוא זכה במדליית זהב בתחרות ל-1500 מטר בשיא עולם חדש של 6:07.3 דקות, לפני צ'ארלס אשנבך מארצות הברית.(אנ')
ביוגרפיה > 1934

אלוף ארצות הברית בהליכה תחרותית ל-50 ק"מ בתוצאה של 4:57:29 שעות.
ביוגרפיה > 1938

באליפות ארצות הברית שנערכה בבאפלו, מדינת ניו יורק ב-2 ביולי 1938 הוא זכה במדליית זהב בתחרות הליכה ל-3 מייל.
הערות שוליים

↑  by Bruce Kidd, Canadians and the Olympics (באנגלית)
↑  Racewalker Henry Hank Cieman Wins Heel-N'-Toe Classic, 7 בספטמבר 1931, כולל סרטון קצר של התחרות (באנגלית)
אטרנה (סדרת טלוויזיה)

| --- | --- |
 מבוסס על:  השתקפויות אטרנה מאת ורה קמשה
 סוגה:  פנטזיה היסטורית
 יוצרים:  ורה קמשה
 כותבים:  סרגיי יודקוב
 בימוי:  סרגיי טרופימוב יבגני נבסקי
 שחקנים:  דניס נורולין יורי צ'ורסין פיוטר סמאק לאוניד ביצ'ווין קיריל זייצב
 ארץ מקור:  רוסיה 
 שפות:  רוסית 
 מספר עונות:  1 
 מספר פרקים:  6 
 הפקה
 מפיק:  יבגני ברנוב
 חברת הפקה:  Black Prince Productions
 אתר צילומים:  מחוז מוסקבה, רוסיה
 שידור
 רשת שידור:  Kinopoisk HD
 תקופת שידור מקורית:  20 בינואר 2022 – הווה
 קישורים חיצוניים
 דף התוכנית ב-IMDb
 
אטרנה (ברוסית: Этерна; משווק במדינות המערב בשם "Aeterna") היא סדרת טלוויזיה פנטזית רוסית, המבוססת על סדרת הרומנים מאת ורה קמשה "השתקפויות אטרנה", שהעבודה עליו החלה בשנת 2020.
הבסיס הספרותי לתסריט הסדרה היה סדרת הרומנים מאת ורה קמשה "השתקפויות אטרנה" מז'אנר הפנטזיה ההיסטורית, כשהעלילה מתרחשת בעולם הבדיוני של קרטיאן, המזכיר את אירופה של המאה ה-17.
פרק הבכורה באורך של כשעה וחצי הועלה לשרתי Kinopoisk HD בינואר 2022, שאר פרקי הסדרה ישודרו מיולי 2025, אחרי שנערכו צילומי השלמה עם שחקנים חדשים במהלך 2023.
עלילה

במדינת טאליג, ריצ'רד אוקדל הצעיר עוזב את הבית ונכנס לבית הספר של לייק. מונע מתשוקה להחזיר את הכבוד של משפחת אוקדל, הוא מוצא את עצמו בעולם של פוליטיקה ותככים. בצד השני של היבשת, בעיר הקדושה אגריס, מתכנן המלך הגולה אלדו ראקאן, בתמיכת חברו רוברט אפינה, להחזיר את כס המלוכה שבו שלטו אבותיו בארצות הזהב במשך אלפי שנים.
כוכב הלכת קרטיאנה, שבו מתפתחת העלילה, הוא אחד העולמות של היקומים הרבים, שם עולמות אחרים מחוברים בצורה מיסטית. ההתפתחות המדעית של קרטיאנה תואמת את ההתפתחות הפוליטית והטכנולוגית של אירופה במאות ה־16—17, עם בסיסים של מיסטיקה וקסם. לעולם של קרטיאנה יש קשר עם כוכבי לכת אחרים, כולל כדור הארץ שלנו. האירועים העיקריים מתרחשים סביב המאבק בין שתי המדינות על מנהיגות וכוח בלעדי. במקביל, מתקיים קרב בין השחקנים המיסטיים המתנגדים, המשפיעים בחשאי על האירועים המתוארים ורוצים ליישם את האינטרסים שלהם. על רקע מאבק זה מתקרב הליך אתחול מחדש של מנגנון התוכנית, השולט בכל העולם, שחידושו מתרחש מדי 400 שנה ועלול להשמיד את העולם.
שחקנים ודמויות

| דמות | אטרנה: חלק ראשון (2022) | הסדרה העיקרית (2025) |
| --- | --- | --- |
רוקה אלווה: יורי צ'ורסין
| מרשל הממלכה רוקה אלווה, מכונה "עורב" | ולדיסלב רזניק | ויקטור דוברונראבוב |
| ריצ'רד אוקדל | דניס נורולין | איוואן טרושין |
| הנסיך אלדו ראקאן | אנאר חלילוב | אנטון רוגאצ'וב |
מליט, כלתו של אלווה ראקאן: ולנטינה ליאפינה
| מתילדה ראקאן | יקטרינה וולקובה | אוקסנה באזילביץ' |
| מאמנו של רובר אפינה | פאבל קראינוב | פאבל צ'ינאריוב |
| המלך פרדיננד אולאר | דניס סאמוילוב | מיכאיל טרויניק |
| המלכה קטארי אולאר | יוליה חלינינה | ליובוב קונסטנטינובה |
שחקנים ודמויות > דמויות נוספות

פיוטר סמאק – אוגוסט שטאנצלר
לאוניד ביצ'ווין – רופרט פוק פלסנבורג
קיריל זייצב – ליונל סאוויניאק, ראש משמר המלך
מקסים מטלניקוב - ארנו סאוויניאק, אחיו הצעיר של ליונל
אנדריי סמוליאקוב - מגנוס אריסטיד
יורי בליאייב - החשמן סילבסטר
וניאמין סמחוב - ולטר פריד
יבגני שוורץ - ולנטין פריד
פיודור מישייב - נורברט קאטרשוואנץ
דניל ניקיטין - יוהאן קאטרשוואנץ
ארתור בסצ'אסטני - הרוזן מנריק
אלכסיי מאטושין - קפטן אראמון
מקסים חנז'וב - חורחה דייגארון
סרגיי גורושקו - אסטבן קוליניאר
ורוורה קומארובה - אייריס אוקדל, אחותו של ריצ'רד
אוליאנה לוקינה - הדוכסית מיראבלה אוקדל, אמם של ריצ'רד ואייריס
קיריל קוזאקוב - יניול
הפקה

תחילת העבודה על הפרויקט החלה בספטמבר 2020. הסדרה הופקה על ידי יבגני ברנוב, בבימויו של יבגני נבסקי ונכתבה על ידי סרגיי יודקוב. כאשר חברת הפקות הנסיך השחור נוצרה במיוחד עבור הצילומים. צילומי פרק פיילוט החל בשנת 2020 ובשנת 2021 החלו צילומי העונה הראשונה שכוללת עשרה פרקים; כשבסך הכל מתוכננות חמש עונות. המחברת ורה קמשה אישרה את הידיעה וכתבה בעמוד הפייסבוק שלה: "המרצע יצא מהשק קצת מוקדם ממה שחשבתי, ואין דרך חזרה".
בשנת 2019, צולם הטיזר לסדרה בפרברי מוסקבה, המיועד למחלקת השיווק ולשותפים פוטנציאליים. ב־13 בינואר 2021 עברו הצילומים לצילומי פנים באולפני לנפילם בסנקט פטרבורג.
בקיץ 2023 נערכו צילומי השלמה במיקומים שונים כולל בטירות עתיקות במחוז פסקוב.
הערות שוליים

↑  - YouTube, www.youtube.com
↑  Россия только что начала снимать свою «Игру престолов»: сериал «Этерна» (трейлер)
↑  Кто сыграет Рокэ Алву и остальных: объявлен актёрский состав «Отблесков Этерны»
1 2  Начались съемки масштабного российского фэнтези «Этерна»
↑  Не игра и не престолов. Российская кинокомпания начинает съёмки сериала по циклу книг Веры Камши «Отблески Этерны»
↑  По серии фэнтези-романов Веры Камши «Отблески Этерны» снимут сериал
↑  В России экранизируют фэнтези-романы «Отблески Этерны» Веры Камши
↑  Эпический фэнтези-цикл «Отблески Этерны» Веры Камши станет телесериалом
↑  «Отблески Этерны» Веры Камши экранизируют в формате сериала
↑  «Тут людей пронзает сталь!..». Из хроники экранизации «Отблесков Этерны»
1 2  Вышел первый трейлер сериала «Отблески Этерны» по романам Веры Камши
↑  «Отблески Этерны»: тизер сериала
↑  «Отблески Этерны»: начались съёмки первого сезона фэнтези-сериала по романам Веры Камши
מגדל פוקרוב במחוז פסקוב, בו נערכו צילומים
שון קונרי

| --- | --- |

שון קונרי, 2008
 לידה:  25 באוגוסט 1930 Fountainbridge, הממלכה המאוחדת 
 פטירה:  31 באוקטובר 2020 (בגיל 90) Lyford Cay, איי בהאמה 
 שם לידה:  Thomas Sean Connery 
 מדינה:  הממלכה המאוחדת 
 תקופת הפעילות:  1954–2012 (כ־58 שנים)
 מקום לימודים:  בית הספר טולקרוס 
 בן או בת זוג:  דיאן סילנטו (1962–1973)  מישלין רוקברונה (6 במאי 1975–31 באוקטובר 2020) 
 צאצאים:  ג'ייסון קונרי 
 מספר צאצאים:  1 
 פרסים והוקרה:  פרס הנרייטה (1971)  פרס האקדמיה האירופית לקולנוע לשחקן הטוב ביותר (1999)  פרס מרכז קנדי (1999)  פרס אריה הזהב (1998)  פרס הסרטים של ה-MTV לצמד הטוב ביותר על המסך (1997)  Knight Bachelor (2000)  פרס מפעל חיים של האקדמיה האירופית לקולנוע (2005)  קצין גבוה במסדר מנואל אמדור גוררו (11 במרץ 2003)  פרס גלובוס הזהב (1972)  פרס מכון הסרטים האמריקאי על מפעל חיים (2006)  גלובוס הזהב על שם ססיל ב. דה-מיל (1995)  פרס באפט"א למפעל חיים (1998)  פרס גלובוס הזהב לשחקן המשנה הטוב ביותר - סרט קולנוע (1988)  פרס הקולנוע הגרמני לשחקן הטוב ביותר (1987)  פרס אוסקר לשחקן המשנה הטוב ביותר (1988)  חוג מבקרי הסרטים של לונדון לשחקן השנה (1987)  פרס חוג מבקרי הקולנוע של קנזאס לשחקן המשנה הטובה ביותר (1987)  פרס מועצת המבקרים הלאומית לשחקן המשנה (1987)  אביר בלגיון הכבוד (1987)  פרס באפט"א לשחקן הטוב ביותר (1988)  מפקד מסדר האמנויות והספרות (1987)  פרס סאטורן (1995)  מפקד במסדר האימפריה הבריטית  דוקטור של כבוד מאוניברסיטת סנט אנדרוז  מסדר מנואל אמדור גוררו 
 https://www.seanconnery.com/
 פרופיל ב-IMDb
 חתימה:   
 
סר תומאס שון קונרי (באנגלית: Thomas Sean Connery; ‏25 באוגוסט 1930 – 31 באוקטובר 2020) היה שחקן קולנוע, מפיק ובמאי קולנוע סקוטי, זוכה פרס האוסקר ופרס גלובוס הזהב.
ביוגרפיה > ילדות ונעורים

קונרי נולד בבית החולים המלכותי ליולדות באדינבורו שבסקוטלנד לאוּפֶמיה ולג'וזף קונרי; הוא נקרא על שם סבו מצד אביו. אמו הייתה סקוטית פרוטסטנטית ואביו היה קתולי ממוצא אירי. לקונרי היה אח צעיר יותר, ניל. אמו עבדה כמנקה ואביו היה פועל במפעל ונהג משאית. הסבים והסבתות שלו מצד אמו היו דוברי גאלית סקוטית ממחוז פיף.
בצעירותו הוא כונה בדרך כלל  "טומי". הוא גדל במהירות החל מגיל 12, והגיע לגובה הבוגר המלא שלו של 188 ס"מ בגיל 18. לכן נודע במהלך שנות העשרה שלו כ"ביג טאם". היה לו חבר ילדות אירי בשם שיימוס, וכאשר השניים היו יחד, אלה שהכירו את שניהם קראו לקונרי בשמו האמצעי שון, תוך שימת דגש על האליטרציה של שני השמות. מאז העדיף קונרי להשתמש בשמו האמצעי.
עבודתו הראשונה הייתה חלבן ברחבי העיר אדינבורו, לאחר שעזב את בית הספר בגיל 13. ב-1946, בגיל 16, הצטרף קונרי לצי המלכותי הבריטי. הוא נשלח לבסיס הצי המלכותי בפורטסמות' שם היה חניך בבית הספר לתותחנים ימיים והוכשר כאיש צוות נ"מ. אחר כך שירת על ספינת הצי HMS Formidable. קונרי השתחרר משירות בגיל 19 מסיבות בריאותיות, בגלל כיב תריסריון, בעיה רפואית שהשפיעה על רוב הגברים בדורות הקודמים של משפחתו. בתקופת שירותו בצי עשה שני קעקועים שהוסיפו לתדמית הקשוחה שלו כשחקן.
לאחר מכן, הוא חזר לעבוד כחלבן ונהג משאית, מציל, פועל וכמודל בסטודיו לציור. קונרי החל לעסוק בפיתוח גוף בגיל 18, ומשנת 1951 התאמן בקביעות בחדר כושר. בעוד שהאתר הרשמי שלו מציין שהוא הגיע למקום השלישי בתחרות מר יוניברס של 1950, רוב המקורות מציינים שהשתתף בתחרות של 1953. קונרי אמר שהוא נרתע עד מהרה מפיתוח גוף, כאשר גילה שהאמריקאים מנצחים אותו לעיתים קרובות בתחרויות בגלל מסת השריר העצומה שלהם, ובניגוד לקונרי, הם סירבו להשתתף בפעילות ספורטיבית אחרת שעלולה לגרום להם לאבד מסת שריר. קונרי מצדו היה כדורגלן נלהב. הוא שיחק בקבוצת חובבים במשחק כדורגל נגד קבוצה מקומית שמאט באזבי, מאמן מנצ'סטר יונייטד, צפה במקרה במהלך מסע לגילוי כישרונות חדשים. על פי מספר מקורות, באסבי התרשם מהיכולת הפיזית שלו והציע לקונרי חוזה בשווי 25 ליש"ט לשבוע מיד לאחר המשחק. קונרי אמר שהוא התפתה לקבל את ההצעה, אך מאחר שכבר היה בן 23, חשב שקריירת כדורגל תהיה עיסוק זמני בלבד.
ביוגרפיה > קריירה > השנים הראשונות

במהלך תחרות פיתוח גוף שהתקיימה בלונדון ב-1953, אחד המתחרים סיפר לו שמתקיימים מבחני בד להפקה של המחזמר "דרום פסיפיק" של ריצ'רד רוג'רס ואוסקר המרשטיין. קונרי נגש והתקבל לתפקיד קטן בתור נער מקהלה. בהמשך, כשההפקה הגיעה להופיעה בעיר הולדתו אדינבורו, הוא כבר קיבל תפקיד מרכזי יותר במחזמר. עקב ביקוש גדול ההפקה חזרה בשנה שלאחר מכן לאדינבורו, וקונרי קיבל בה תפקיד ראשי.
קונרי פגש לראשונה את השחקן מייקל קיין במסיבה במהלך ההפקה של "דרום פסיפיק" ב-1954, והשניים הפכו מאוחר יותר לחברים קרובים. במהלך הפקה זו בבית האופרה במנצ'סטר, במהלך תקופת חג המולד של 1954, פיתח קונרי עניין בתיאטרון רציני, באמצעות השחקן האמריקאי רוברט הנדרסון, שהשאיל לו עותקים של יצירות איבסן, פרוסט, טולסטוי, טורגנייב, ברנרד שו, ג'ויס ושייקספיר. הנדרסון דחק בו לקחת שיעורי משחק ונאום וסייע לו לקבל תפקידים בתיאטרון בלונדון. במקביל הוא כבר החל בקריירה קולנועית, כשהיה ניצב בסרט "לילך באביב" של הבמאי הרברט וילקוקס משנת 1954 בכיכובו של ארול פלין. אחר כך קיבל תפקיד ראשי בהפקה של המחזה "הבאקכות" בתיאטרון בעיר אוקספורד. בתקופה זו בתיאטרון באוקספורד, קונרי זכה לתפקיד כמתאגרף בסדרת הטלוויזיה "הטבעת המרובעת" של רשת ITV. בשנת 1956, הופיע קונרי בתפקידים משניים בשתי סדרות טלוויזיה של ה-BBC.
בתחילת 1957, קונרי שכר את שירותיו של סוכן השחקנים ריצ'רד האטון, שארגן לו לראשונה תפקיד ראשי בסרט קולנוע, בתור גנגסטר עם הפרעה בדיבור, בסרט No Road Back של מונטגומרי טולי. באותה שנה שיחק בעוד שלושה סרטים בתפקידי משנה. בשנת 1958 שיחק בתפקיד הראשי בדרמה "זמן אחר, מקום אחר", לצד לנה טרנר. ב-1959 קיבל קונרי תפקיד ראשי בסרטו של הבמאי רוברט סטיבנסון "דרבי או'גיל והאנשים הקטנים", סרט הרפתקאות בהפקת אולפני וולט דיסני. בשנת 1961 הוא גילם את התפקיד הראשי בעיבוד סרטי טלוויזיה של CBC ל"מקבת' של שייקספיר עם השחקנית האוסטרלית זואי קאלדוול לוהקה של ליידי מקבת'. תפקידו הראשון בטלוויזיה האמריקנית היה בפרק של הסדרה "The Jack Benny Program".
ביוגרפיה > קריירה > כוכב סדרת סרטי ג'יימס בונד

פריצת הדרך של קונרי הגיעה בתפקיד הסוכן החשאי הבריטי  בסדרת ג'יימס בונד. בתחילה הוא נרתע מלהתחייב לסדרת סרטים, אך הבין שאם הזיכיון יצליח, הקריירה הקולנועית שלו תפרח. בין השנים 1962–1967, קונרי שיחק ב"ד"ר נו", "מרוסיה באהבה", "גולדפינגר", "כדור הרעם" ו-"אתה חי רק פעמיים", חמשת סרטי הבונד הראשונים שהפיקה חברת "Eon Productions". לאחר שעזב את התפקיד, חזר קונרי לסרט השביעי בסדרה, "יהלומים לנצח", בשנת 1971. הופעתו האחרונה בתור בונד הייתה ב-1983, בסרט "לעולם אל תאמר לעולם לא", גרסה מחודשת של "כדור הרעם" משנת 1983 שהופקה על ידי ג'ק שוורצמן. כל שבעת הסרטים זכו להצלחה מסחרית. ג'יימס בונד, כפי שגולם על ידי קונרי, נבחר כגיבור השלישי בגודלו בתולדות הקולנוע על ידי מכון הסרטים האמריקאי.
הבחירה בקונרי לתפקיד ג'יימס בונד הייתה בזכות דנה ברוקולי, אשתו של המפיק אלברט "קובי" ברוקולי, אשר נודעה כמי שסייעה לשכנע את בעלה שקונרי הוא האיש הנכון. היוצר של ג'יימס בונד, איאן פלמינג, פקפק במקור בליהוק של קונרי, ואמר, "הוא לא מה שדמיינתי ממראה ג'יימס בונד", ו"אני מחפש את המפקד בונד ולא איש פעלולנים מגודל", והוסיף שקונרי לא היה מעודן מספיק. חברתו של פלמינג, בלאנש בלקוול אמרה לו שלקונרי יש את הכריזמה המינית הנדרשת, ופלמינג שינה את דעתו לאחר הבכורה המוצלחת של "דר נו".
דמותו של בונד בגילום קונרי חייבת רבות להדרכתו הסגנונית של הבמאי טרנס יאנג, שעזר ללטש אותה תוך שימוש בתכונות הפיזיות שלו ובנוכחותו הבימתית. לואיס מקסוול, שגילמה את מיס מאניפני, סיפרה כי "טרנס לקח את שון תחת חסותו. הוא לקח אותו לארוחת ערב, הראה לו איך ללכת, איך לדבר, אפילו איך לאכול". ההדרכה הייתה מוצלחת ביותר; קונרי קיבל אלפי מכתבי מעריצים בשבוע לאחר עלייתו "ד"ר נו" לאקרנים, והוא הפך לסמל מין מרכזי של עולם הקולנוע באותן השנים. למרות שבונד הפך אותו לכוכב, לקונרי נמאס מהתפקיד ומהלחץ שחברת ההפקה הפעילה עליו.
תוך כדי יצירת סרטי בונד, קונרי כיכב גם בסרטים אחרים כמו "מארני" של אלפרד היצ'קוק (1964) ו-The Hill של סידני לומט (1965).
ככוכב סדרת ג'יימס בונד ביקר בישראל בנובמבר 1967, כאורח הכבוד של נשף הייסוד של הסניף הישראלי של ארגון הצדקה של תעשיית הבידור "וראייטי". במהלך הביקור גם היה אורח חיל האוויר וטס ברחבי המדינה יחד עם מפקד החיל מרדכי הוד.
ביוגרפיה > קריירה > המשך הקריירה

מאז שיחק בסרטי קולנוע רבים וזכה בכמה פרסים שהחשוב שבהם הוא פרס אוסקר לשחקן המשנה הטוב ביותר על הסרט "הבלתי משוחדים" על אל קפונה עם רוברט דה נירו.
בשנת 1989 כיכב בסרט השלישי בסדרת אינדיאנה ג'ונס - "אינדיאנה ג'ונס ומסע הצלב האחרון", בבימויו של סטיבן ספילברג, כאביו של אינדיאנה ג'ונס. באפריל 2007 אמר שישוב לגלם את דמותו של אביו של אינדיאנה ג'ונס, בסרט הרביעי בסדרה, אם יאהב את התסריט. אולם לבסוף הודיע כי הוא נהנה מפרישתו ממשחק, ושאין לו כוונה להפסיקה.
בשנת 1996 קיבל את פרס גלובוס הזהב למפעל חיים ע"ש ססיל ב. דה-מיל. במרץ 2006, בחגיגות "Tartan Day" בניו יורק, הודיע קונרי כי הוא פורש ממשחק, וכי הוא כותב ספר רומנטי. באוגוסט 2008 יצאה לאור האוטוביוגרפיה שלו, "Being a Scots".
הופעתו האחרונה בקולנוע בתפקיד ראשי הייתה בסרט ג'נטלמנים מובחרים, שהיה כישלון קופתי וביקורתי מצד הקהל והמבקרים, וגרם לקונרי להצטער על כך שוויתר על תפקיד גנדלף בטרילוגיית שר הטבעות, כדי להופיע בסרט הזה[דרוש מקור]. מייד עם סיום צילומי הסרט הצהיר קונרי על פרישתו מקולנוע, למעט שתי הופעות נוספות בשנת 2012.
חיים אישיים

מ-1962 עד 1973 היה נשוי לשחקנית דיאן סילנטו, ילידת אוסטרליה. לזוג בן בשם ג'ייסון (נולד ב-11 בינואר 1963), ונכד מנישואי ג'ייסון לשחקנית מיה שרה.
ב-1975 נישא קונרי לאמנית הצרפתייה מישלין רוקיוברון.
קונרי למד קיוקושינקאי, שהיא שיטת קראטה.
ב-1993 עבר קונרי טיפולי רדיותרפיה, והתקשורת דיווחה שהוא חלה בסרטן הגרון בגלל היותו מעשן כבד. בראיון בפברואר 1995 טען קונרי שהוא עבר טיפולים כדי להסיר "גוש קטן" ממיתרי הקול. אביו, שגם הוא היה מעשן כבד, נפטר מסרטן הגרון ב-1972. ב-2006 עבר ניתוח להסרת גידול מהכליה.
מאז פרישתו ועד יום מותו התגורר באי ניו פרובידנס שבאיי בהאמה. נפטר ב-31 באוקטובר 2020, בגיל 90.
חיים אישיים > פעילות פוליטית

קונרי היה תומך נלהב בעצמאות סקוטלנד ובמפלגה הלאומית הסקוטית ותרם לה כספים רבים. התמיכה הכספית שלו למפלגה נפסקה ב-2001, כאשר הפרלמנט של בריטניה העביר חקיקה האוסרת מימון של פעילויות פוליטיות בבריטניה על ידי תושבי חוץ (בשלב זה הוא לא התגורר במדינה כבר שנים רבות). עם זאת המשיך לשמש קריין בסרטי תעמולה של המפלגה.
חיים אישיים > הימנעות ממס

בתגובה להאשמות שהעלו נגדו במשך השנים שהוא גר מחוץ לממלכה המאוחדת מסיבות של תכנון מס, רוב הזמן  במקלט המס באיי בהאמה (מגורים אלה פטרו אותו מתשלום מיסים לבריטניה וכמעט מתשלום מיסים כלשהם). פרסם קונרי מסמכים ב-2003 המראים שהוא שילם 3.7 מיליון ליש"ט במיסים בבריטניה בין השנים 1997 ל-1998 ובין 2002 ל-2003; המבקרים הצביעו על כך שאילו היה מתגורר ברציפות בבריטניה לצורכי מס, שיעור המס שלו היה גבוה בהרבה. לקראת משאל העם לעצמאות סקוטלנד ב-2014, אחיו של קונרי, ניל, אמר שקונרי לא יגיע לסקוטלנד כדי לגייס תומכים לעצמאות, מאחר שתכנון המס שלו הגביל מאוד את מספר הימים שהוא יכול לבלות במדינה מבלי להדרש לשלם מיסים מלאים.
לאחר שקונרי מכר את הווילה שלו בפלמה דה מיורקה ב-1999, הרשויות בספרד פתחו בחקירת העלמת מס, בטענה שאוצר ספרד הונה ב-5.5 מיליון ליש"ט. קונרי נוקה מאשם לאחר מכן, אך אשתו ו-16 אחרים הואשמו בניסיון להונות את האוצר הספרדי.
פילמוגרפיה חלקית

1962 - "היום הארוך ביותר" - בתפקיד: טוראי פלאנגן.
ג'יימס בונד בסדרת סרטי ג'יימס בונד:
1962 - "ד"ר נו"
1963 - "מרוסיה באהבה"
1964 - "גולדפינגר"
1965 - "כדור הרעם"
1967 - "אתה חי רק פעמיים"
1971 - "יהלומים לנצח"
1983 - "לעולם אל תאמר לעולם לא"
1964 - "מארני" - בתפקיד: מארק רוטלנד.
1965 - "גבעת הגברים" - בתפקיד: ג'ו רוברטס.
1973 - "החקירה" - בתפקיד: הבלש סרג'נט ג'ונסון.
1974 - "רצח באוריינט אקספרס" - בתפקיד: קולונל ארבוטנוט.
1975 - "האיש שרצה להיות מלך" - בתפקיד: דניאל דראבוט.
1975 - "חטיפה במדבר" - בתפקיד ראייסולי
1976 - "רובין ומריאן" - בתפקיד: רובין הוד.
1977 - "גשר אחד רחוק מדי"
1981 - "שודדי הזמן" - בתפקיד: אגממנון.
1986 - "שם הוורד" - בתפקיד: הנזיר ויליאם מבאסקרוויל. זכייה בפרס באפט"א לשחקן הטוב ביותר בתפקיד ראשי
1986 - "איש הנצח" - בתפקיד: חואן סאנצ'ז וילה לובוס ראמירז.
1987 - "הבלתי משוחדים" - בתפקיד: ג'ים מאלון, זכייה בפרס אוסקר ובפרס גלובוס הזהב בקטגוריית שחקן המשנה
1989 - "אינדיאנה ג'ונס ומסע הצלב האחרון" - בתפקיד: ד"ר הנרי ג'ונס האב.
1990 - "המרדף אחר אוקטובר האדום" - בתפקיד: קפטן מרקו רמיוס.
1990 - "בית רוסיה" - בתפקיד: בארלי.
1991 - "רובין הוד: נסיך הגנבים" - בתפקיד: המלך ריצ'רד (ללא קרדיט).
1991 - "גיבורים מעולם אחר" - בתפקיד: חואן סאנצ'ז וילה לובוס ראמירז.
1995 - "ראשון האבירים" - בתפקיד: המלך ארתור.
1995 - "סיבה מוצדקת"- בתפקיד: פול ארמסטרונג.
1996 - "הפריצה לאלקטרז" - בתפקיד: קפטן ג׳ון פטריק מייסון.
1996 - "לב הדרקון" - בתפקיד: דראקו (דיבוב).
1998 - "הנוקמים" - בתפקיד: סיר אוגוסט דה וינטר.
1998 - "משחקים מהלב" - בתפקיד: פול.
1999 - "מילכוד" - בתפקיד: רוברט "מק" מקדוגל.
2000 - "למצוא את פורסטר" - בתפקיד: ויליאם פורסטר.
2003 - "ליגת הג'נטלמנים המובחרים" - בתפקיד: אלן קווטרמיין.
2012 - סר בילי - בתפקיד: סר ביילי / בקולו : סר שון קונרי.
2012 - Ever to Excel - סרט וידאו - בתפקיד: המספר/ עצמו.